टोटनहमको जितमा ह्वेङ–मिनको ह्याट्रिक
सन ह्वेङ–मिनले आफ्नो गोल खडेरीलाई तोड्दै १३ मिनेटमा ह्याट्रिक गरेपछि टोटनहमले इंग्लिस प्रिमियर लिगमा लेस्टर सिटीलाई शनिबार ६–२ ले पराजित गरेको छ । बेञ्चबाट मैदानमा फर्कदै दक्षिण कोरियाली स्ट्राइकरले उत्कृष्ट प्रदर्शन गरेका हुन् ।
लन्डन — सन ह्वेङ–मिनले आफ्नो गोल खडेरीलाई तोड्दै १३ मिनेटमा ह्याट्रिक गरेपछि टोटनहमले इंग्लिस प्रिमियर लिगमा लेस्टर सिटीलाई शनिबार ६–२ ले पराजित गरेको छ । बेञ्चबाट मैदानमा फर्कदै दक्षिण कोरियाली स्ट्राइकरले उत्कृष्ट प्रदर्शन गरेका हुन् ।खराब लयबाट गुज्रिरहेको लेस्टरको सात खेलबाट एकै अंक मात्र छ र लिग तालिकाको सबैभन्दा पुछारमा छ । यो जितपछि टोटनहमको सात खेलबाट १७ अंक भएको छ र गोल अन्तरले दोस्रो स्थानमा छ ।डिफेन्डिङ च्याम्पियन म्यानचेस्टर सिटी समान अंकमा शीर्ष स्थानमा छ । उसले अर्को खेलमा उल्भ्सलाई ३–० ले हरायो । अर्को खेलमा न्युकासल युनाइटेडले बर्नमाउथसँग १–१ को बराबरी खेल्यो । 